Naziv obveznika **GRAD OROSLAVJE**

Sjedište obveznika **Oroslavje**

Adresa obveznika **Oro trg 1**

OIB **86505626714**

Broj RKP-a **28549**

Matični broj **2581442**

Razina **22**

Šifra djelatnosti **8411**

Šifra grada **311**

Šifra županije **002**

e-pošta **grad@oroslavje.hr**

**BILJEŠKE UZ FINANCIJSKE IZVJEŠTAJE**

za razdoblje od 01. siječnja do 31. ožujka 2025.

 Financijski izvještaj za razdoblje 01.01.-31.03.2025. godine, razina 22, sastavljen je temeljem Novog Pravilnika o proračunskom računovodstvu i Računskom planu (Narodne novine 158/23), Pravilnika o izmjenama i dopunama Pravilnika o proračunskom računovodstvu i Računskom planu (Narodne novine 154/24) te Okružnice Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. ožujka 2025, i druge aktualnosti od 03.04.2025. (KLASA: 400-02/25-01/14, URBROJ: 513-05-03-25-1) Razina 22 izvještaja znači da pored rashoda Jedinstvenog upravnog odjela izvještaj sadrži zajednički rashod iskazan na kontu 367 za proračunske korisnike – ustanove koji su financirane iz proračuna Grada (Dječji vrtić „Cvrkutić“, Gradska knjižnica, Otvoreno učilište).

 Sastoji se od obrazaca: PR-RAS, OBVEZE i Bilješke koje se predaju Ministarstvu financija putem nove aplikacije Financijsko izvještavanje u sustavu proračuna i Registar proračunskih i izvanproračunskih korisnika i objavljuju se na internetskim stranicama Grada Oroslavje: https://oroslavje.hr/proracun-grada/

 Proračun Grada za 2025. godinu usvojen je na 40. sjednici Gradskog vijeća dana 16.12.2024. godine.

**I Obrazac PR-RAS**

**Ukupni prihodi i primici** u izvještajnom razdoblju od 01.01. do 31.03.2025. godine ostvareni su u iznosu od 2.020.889,74 eura i u odnosu na isto razdoblje prošle godine veći su za 77,9%.

Ostvareno je 2.019.985,29 eura prihoda poslovanja, što je u odnosu na prethodnu godinu povećanje od 78%. Od prodaje nefinancijske imovine ostvareno je 904,45 eura, smanjenje za 10,2%. Od financijske imovine i zaduživanja nisu ostvareni primici.

**PRIHODI POSLOVANJA 6**

**611 Porez i prirez na dohodak** – u odnosu na isto razdoblje prošle godine uvećani su za 36,4% što je posljedica povećanja plaća.

**613 Porezi na imovinu**– u odnosu na isto razdoblje prošle godine uvećani su za 21,1%, a odnose se na porez na promet nekretnina i porez na kuće za odmor (potraživanja iz 2024.godine).

**614 – Porezi na robu i usluge –** naplaćeno je prihoda od poreza na potrošnju 14.852,19 eura, povećanje od 20,9% u odnosu na isto razdoblje prošle godine, zbog provođenja raznih manifestacija.

**633 –** **Pomoći proračunu iz drugih proračuna –** ostvareno je 482.529,00 eura pomoći, a odnose se na tekuću pomoć iz državnog proračuna za fiskalnu održivost dječjih vrtića i na kapitalnu pomoć temeljem prijenosa EU sredstava za izgradnju i opremanje Područnog vrtića u Mokricama.

**641 –** **Prihodi od financijske imovine –** ostvareno je 13.053,70 eura, povećanje prihoda zbog ostvarenih kamata na oročena sredstva za 19,5% u odnosu na isto razdoblje prošle godine.

**642 – Prihodi od nefinancijske imovine –** u izvještajnom razdoblju ostvareno je 38.030,38 eura, povećanje za 313,5% u odnosu na isto razdoblje prošle godine zbog naplate potraživanja iz 2024.godine.

Odnose se na prihode od naknada za koncesije za odvoz komunalnog otpada, prihode od zakupa poslovnih objekata, prihode od zakupa poljoprivrednog zemljišta, prihode od iznajmljivanja društvenih domova i naknade za nezakonito izgrađene građevine.

**651 – Upravne i administrativne pristojbe –** ostvareno je ukupno 1.484,01 eura, u odnosu na isto razdoblje prošle godine, utvrđeno je smanjenje za 21,9%. Odnose se na prihode od korištenja javnih gradskih površina i turističke pristojbe čije ostvarenje ovisi o broju turista prijavljenih u smještajnim objektima.

**652 – Prihodi po posebnim propisima** – povećanje od 195,4%. Strukturu ovih prihoda čine prihodi od sufinanciranja komunalnih troškova te prihoda s naslova osiguranja i refundacija po prijavama štete.

**653 – Komunalni doprinosi i naknade -** ostvareno je 134.643,34 eura ili 59,1% više u usporedbi s istim razdobljem prethodne godine zbog naplate komunalnih naknada na temelju izdanih opomena o neplaćenim obvezama. Ovi prihodi sastoje se od prihoda od komunalnog doprinosa, komunalne naknade za stambeni prostor, komunalne naknade za poslovni prostor, naknada za groblje (godišnja naknada) te prihoda od ukopa i rezervacija grobnih mjesta.

**663 – Donacije od pravnih osoba izvan općeg proračuna -** ostvarenje u iznosu 500,00 eura odnosi se na zaprimljena sredstva Croatia osiguranja d.d. za Advent u Oroslavju.

**PRIHODI OD PRODAJE NEFINANCIJSKE IMOVINE 7**

**721 - Prihodi od prodaje proizvedene dugotrajne imovine** – realizirano je 904,45 eura, a odnosi se na sredstva od prodaje stanova na kojima postoji stanarsko pravo, smanjenje za 10,2% za ostvarenu uplatu APN-a.

**PRIMICI OD FINANCIJSKE IMOVINE 8**

Nije bilo realizacije u izvještajnom razdoblju.

**Ukupni rashodi i izdaci poslovanja** ostvareni su u iznosu od 1.582.332,06 eura, a ako izuzmemo dio koji se odnosi na Proračunske korisnike grada – konto 367 (Gradska knjižnica, Dječji vrtić Cvrkutić) u iznosu od 140.520,84 eura, visina rashoda i izdataka Grada iznosi 1.441.811,22 eura kako slijedi:

**RASHODI POSLOVANJA 3**

**311 - Plaće za redovan rad** - realizirano je 119.472,36 eura u odnosu na isto razdoblje prethodne godine što rezultira povećanjem za 100,5% zbog iskazivanja 4 rashoda za plaće prema novom Pravilniku. Svi rashodi koji se odnose na plaće bilježe porast zbog načina iskazivanja prema novom Pravilniku. Ovi rashodi se odnose na plaće gradonačelnika te plaća za redovni rad 15 zaposlenih.

**312 - Ostali rashodi za zaposlene –** povećanje za 98,2% u odnosu na isto razdoblje prethodne godine zbog novog Pravilnika. Strukturu ostalih rashoda za zaposlene čine naknade za topli obrok te isplata otpremnine djelatnici prilikom odlaska u mirovinu.

 **313 - Doprinosi na plaće** – povećanje za 103% u odnosu na isto razdoblje prošle godine, a odnose se na doprinose za obvezno zdravstveno osiguranje.

**321 – Naknade troškova zaposlenima** – u odnosu na isto razdoblje prošle godine povećanje za 80,5%, a ovi rashodi odnose se na naknade za prijevoz na posao i s posla, naknade za službeni put i stručno usavršavanje zaposlenika, tečajeve i stručne ispite.

**322 – Rashodi za materijal i energiju –** u odnosu na isto razdoblje prošle godine povećanje za 91,6%. To su rashodi za uredski materijal, energiju, sitni inventar, radnu odjeću i materijal za tekuće održavanje poslovnih prostorija, opreme i strojeva.

**323 – Rashodi za usluge** – povećanje za 15,9% u odnosu na isto razdoblje prošle godine. To su usluge redovnog poslovanja te usluge tekućeg održavanja nerazvrstanih cesta, zgrada te opreme i prijevoznih sredstava.

**329 - Ostali nespomenuti rashodi poslovanja –** u odnosu na isto razdoblje prethodne godine povećanje za 92,7%, a odnose se na premije osiguranja, na reprezentaciju, članarinu LAG Zeleni bregi koje nije bilo prošle godine u izvještajnom razdoblju te rashodi za brojne manifestacije.

**342 - Kamate za primljene kredite i zajmove** – smanjenje za 20,2% u odnosu na izvještajno razdoblje prethodne godine. Odnose se na plaćanja po financijskom leasingu za traktor te kamate za otplatu po dugoročnom kreditu (na iskorišteni kredit Privredne banke, počevši od prvog dana korištenja kredita obračunava se redovna kamata u visini od 0,9% godišnje, fiksna).

**343 - Ostali financijski rashodi** – u odnosu na izvještajno razdoblje prošle godine smanjenje za 38,2%. Odnose se na usluge banaka i platnog prometa.

**352 – Subvencije** – u izvještajnom razdoblju smanjenje za 29,7% u odnosu na proteklu godinu zbog smanjenja iznosa subvencioniranih kamata poduzetnicima. Ove subvencije čine i subvencije poljoprivrednicima za osjemenjivanje domaćih životinja.

**363 – Pomoći unutar općeg proračuna** – povećanje za 1.771% u odnosu na isto razdoblje prethodne godine zbog većih davanja za JVP Zabok.

**366 - Pomoći proračunskim korisnicima drugih proračuna -** smanjenje za 73,3% u odnosu na prethodnu godinu. Pomoći čine isplate drugim Dječjim vrtićima za sufinanciranje troškova vrtića, isplate Osnovnoj školi po zahtjevima za financiranje redovite djelatnosti i po ugovorima za sufinanciranje po Programu produženog boravka u školi i financiranje pomoćnice u nastavi. Smanjenje rashoda uslijed promjene u evidentiranju po novom Pravilniku.

**367 – Prijenosi proračunskim korisnicima iz nadležnog proračuna za financiranje redovne djelatnosti -** u izvještajnom razdoblju realizirano je 140.520,84 eura, u usporedbi s istim razdobljem prethodne godine, rashodi su veći za 21,5%.

Odnosi se na isplate proračunskim korisnicima :

- Dječjem vrtiću Oroslavje u iznosu od 122.320,84 eura za redovnu djelatnost ,

- Gradskoj knjižnici Oroslavje u iznosu od 18.200,00 eura za redovnu djelatnost,

**372 – Ostale naknade građanima i kućanstvima iz proračuna –** povećanje za 11,3% u odnosu na prošlu godinu, a odnosi se i na troškove smještaja djece u privatnim vrtićima, na stipendije i školarine, na rashod za prijevoz učenika, troškove logopeda i pogrebne troškove.

**381 – Tekuće donacije –** povećanje za 162,1%. Isplate se odnose na donacije Sportskoj zajednici grada Oroslavja, Hrvatskom crvenom križu (isplata za cijelu 2025. godinu), Vatrogasnoj zajednici (rashodi prikazani po Ugovoru u iznosu za cijelu godinu obzirom na novi Pravilnik) i Turističkoj zajednici grada Oroslavja te isplate donacija udrugama koje su prošle godine bile evidentirane u drugom izvještajnom razdoblju.

**RASHODI ZA NABAVU NEFINANCIJSKE IMOVINE 4**

**421 - Građevinski objekti –** povećanje za 190,5 % u odnosu na prethodnu godinu. Odnosi se na troškove završetka izgradnje reciklažnog dvorišta, izgradnje javne rasvjete te najvećeg projekta – izgradnje Područnog vrtića u Mokricama.

**422 - Postrojenja i oprema –** u odnosu na izvještajno razdoblje prošle godine smanjeni su troškovi za 74,8 % jer u ovom izvještajnom razdoblju nije provedena veća nabava za opremanje. A prošle godine u istom periodu nabavljen je komunalni stroj veće vrijednosti.

**451 – Dodatna ulaganja na građevinskim objektima –** značajnije povećanje uslijed većih izdvajanja za dodatna ulaganja – asfaltiranje ceste do reciklažnog dvorišta, sanacija krovišta Gradske knjižnice, elektrotehnički radovi na društvenom domu Gornje Oroslavje i ostalo.

**IZDACI ZA FINANCIJSKU IMOVINU I OTPLATU ZAJMOVA 5**

**544 - Otplate glavnice primljenih zajmova -** odnosi se na otplate glavnice po financijskom leasingu za nabavu traktora za zimsku službu i glavnice po dugoročnom kreditu za kapitalnu izgradnju

**545 - Otplate glavnice primljenih zajmova od trgovačkih društava i obrtnika –** u iznosu od 265,44 eura, odnosi se na otplatu glavnice robnog kredita za uređenje prostora zakupa u Društvenom domu u Mokricama – čija otplata je završila u ovom izvještajnom razdoblju.

**II Obrazac „OBVEZE“**

 Stanje obveza na dan 01.01.2025. iznosilo je 929.318,17 eura. U izvještajnom razdoblju povećane su za 1.347.672,43 eura, a podmirene u iznosu od 1.346.335,16 eura.

Ostalo je nepodmireno 930.655,44 eura:

- 34.689,60 eura dospjelih obveza od kojih se 15.705,33 eura odnosi na spornu obvezu

- 895.965,84 eura nedospjelih obveza: po kreditima (714.256,05 eura) i za redovno poslovanje (181.709,79 eura) koje grad uredno izvršava.

Obzirom da se provodi najveći kapitalni projekt u povijesti Grada Oroslavja, značajnije je povećanje, ali i podmirenje obveza u izvještajnom razdoblju.

Bilješke sastavile:

Ivana Čižmek

Božica Bekina

 **GRADONAČELNIK**

 **Viktor Šimunić**